Pressemelding

Den europeiske menneskerettighetsdomstolen i Strasbourg (EMD) har avslått å behandle min anke mot den norske stat i forbindelse med Borgarting lagmannsretts dom av den 2.12.2019.

Kun 1,8 % av innmeldte saker ble behandlet av EMD i 2019.

Jeg har rettslig fått fastslått to viktige forhold, som i sum vil kunne gi lærerne i Norge en tryggere arbeidsdag:

1. Borgarting lagmannsrett slår fast at Opplæringsloven ikke står over arbeidsmiljøloven. Utdanningsetaten i Oslo, (UDE), har hevdet og praktisert det motsatte de siste 18 årene.

1. Ansatte ved skoler skal straks bli informert om elever som har problematferd. Det skjedde ikke i min sak og mange andre saker.

Bemerkelsesverdig er det at UDE ennå ikke har endret praksis etter to tydelige dommer.

Borgarting lagmannsrett konkluderer at mye ved min arbeidsgivers adferd var kritikkverdig, men ikke grovt uaktsomt. derfor må jeg betale rettssakene fult ut.

Jeg er dømt til å betale 1 651 175 kroner. 237 025 kroner skal dekke kommunens saksomkostninger i fem rettsinstanser.

Jeg er nå pensjonist og 25% invalid etter overfallet på meg mens jeg underviste mine elever den 15.5.2014. Ca. 3 100 borgere har støttet meg med i alt 935 000 kroner.

Mer informasjon på: [https://clemens.saers.com](https://clemens.saers.com/)

Med hilsen

Clemens Saers